stanford-oval/wikipedia huggingface dataset:
אסוקה טאנו
המצור על מנדאלור

בעונה השביעית והאחרונה של הסדרה, אסוקה היא הדמות המרכזית בשני סיפורים מתוך השלושה, כאשר הסיפור האחרון מתרחש במקביל לסרט נקמת הסית'. בסיפור הזה אסוקה משמשת כיועצת לרקס, שנהפך כעת למפקד למחלקה ה-332 (שהתפצלה מהלגיון ה-501) בזמן המצור על מנדאלור כדי לתפוס את לורד הסית' לשעבר מול. לפני שהיא טסה עם הקבוצה למנדאלור, אסוקה נפגשה עם אנאקין סקייווקר ואובי ואן קנובי פעם אחת אחרונה, כאשר הם במקור היו אמורים לבוא איתה לעזור למנדולוריאנים נגד מול, אבל מאחר שקורסנט תחת מתקפה וחייו של הקאנצלר פלפטין בסכנה, הם חייבים ללכת כל אחד לדרכו, אך לפני שהם נפרדים אנאקין מעניק לאסוקה זוג חדש של לייטסייברים בצבע כחול. הפעם ואסוקה מאחלת לאנאקין בהצלחה לפני שהוא ממהר לקורוסננט. בזמן המצור על מנדאלור, אובי ואן מדבר עם אסוקה ואומר לה כי בזכות מידע מהרוזן דוקו, לורד הסית' דארת' סידיוס עומד מאחורי מלחמת המשובטים כל הזמן הזה, אך כל מידע נוסף שהיה לדוקו לא היה יכול להיחשף עוד כי אנאקין הרג אותו בזמן שהם חילצו את פלפטין, מה שהפתיע את אסוקה. כאשר היא מתעמתת מול מול, הוא מגלה לה כי הוא חזה באמצעות הכוח שהמאסטר שלה לשעבר אנאקין סקייווקר עומד להיות התלמיד החדש של דארת' סידיוס, אך היא מתכחשת להאמין לזה והשניים מתחילים להילחם. בסופו של דבר אסוקה מנצחת ומול נופל מגובה רב, אך היא תופסת אותו עם הכוח, המשובטים מנטרלים אותו, והוא נעצר. לאחר מכן, אסוקה מעדכנת את יודה ומייס וינדו כי מול נעצר והם יביאו אותו לקורוסאנט. הם מעדכנים אותה שאובי ואן בכוכב אוטפאו, מתעמת עם גנרל גריווס ככה שייתכן שהמלחמה תיגמר. בדרכם לקורוסאנט אסוקה באמצעות הכוח חשה באנאקין, פלפטין ווינדו מתעמתים במשרד של פלפטין ואת הנפילה של אנאקין לצד האפל, מה שמשאיר בה הרבה בלבול. בזמן שהיא הרגישה בזה, דארת' סידיוס מפעיל את פקודה 66 והמשובטים שאיתה על הספינה כולל רקס מנסים להרגה. היא בורחת ובו זמנית משחררת את מול כדי שהוא יהווה הסחת דעת. היא מגלה כי למשובטים יש צ'יפ בראשם שכופה עליהם את הפקודה הזאת, היא חוטפת את רקס ומסירה ממנו את הצ'יפ. רקס מסביר לה כי כל המשובטים קיבלו פקודה לחסל את כל אבירי הג'דיי. מול באמצעות הכוח הורס את המנועים של משחתת הכוכבים שהם נמצאים עליה כך שהיא מתרסקת על ירח לא מזוהה והשלושה מצליחים להימלט בזמן לפני ההתרסקות. אסוקה ורקס קוברים את המשובטים שהיו במשחתה והיא זורקת את חרבות האור שלה כדי לזייף את מותה והשניים הולכים לדרכם. הסצנה האחרונה של הסדרה מתרחשת שנים לאחר מכן בתקופת האימפריה, כאשר דארת' ויידר מסתובב ליד המשחתה ההרוסה ככל הנראה כחלק ממשלחת חקר, ונתקל בחרב האור הקבורה של אסוקה. ויידר מרים את חרב האור לכמה שניות ולוקח אותה בחזרה לחללית.
המנדלוריאן

אסוקה, בגילומה של רוזריו דוסון, הופיעה בפרק 5 של העונה השנייה של "המנדלוריאן". המנדלוריאני (דין ג'ארין) נשלח על ידי מנדלוריאנית אחרת, בו-קטאן קריז שהיא מכרה של טאנו. הפרק נפתח בכך שהיא נלחמת מול ציידי ראשים של המושלת של העיר קאלודן בכוכב קורבוס. היא מתעמתת בכניסת העיר מול המושלת מורגן אלסבת' וסגנה לאנג. אלסבת' אמרה שהיא לא תחשוף בפניה שום מידע ומתגרה בה ואומרת לה כמה אזרחים יסבלו תמורת המידע אך אסוקה אומרת שהם כבר סובלים תחת שלטונה ומאיימת עליה שיש לה יום אחד להחליט. לאחר מכן היא נלחמת מול דין ג'ארין אך הוא מסביר לה מיד שהוא נשלח על ידי בו קטאן כדי שהיא תעזור לו למצוא את בני מינו של הילד שמתלווה אליו. אסוקה תקשרה עם הילד ומספרת לג'ארין את שמו ועברו. היא מסבירה לו כי שמו הוא גרוגו והוא גדל תחת הג'דיי עד מלחמת המשובטים ועליית האימפריה לשלטון שאז הוא הוחבא ואינו זוכר הכל מהבדידות שהוא חש עד שנפגש עם ג'ארין. היא שואלת את המנדלוריאני אם גרוגו מסוגל עדיין להשתמש בכוח אבל ג'ארין לא הבין במה מדובר בהתחלה והיא מסבירה לו על הכוח. ביום שלמחרת היא מתחילה לאמן את גרוגו אך הוא לא מגיב לה. היא אומרת לג'ארין לתקשר איתו והילד מצליח להשתמש בכוח בהצלחה מה שגרם לדין לשמוח ולשבח את הילד אך אסוקה אומרת שהילד יצר אליו קשר מה שעלול להוביל אותו לפחדים ושנאה ושהיא לא תמשיך לאמן אותו כי היא ראתה מה רגשות לאן רגשות כאלו הובילו אביר ג'דיי מיומן. ג'ארין אומר לה שהוא נשלח להרוג אותה על ידי המושלת אבל הוא מבטיח לה שהוא לא מתחייב לעשות זאת ושהוא יעזור לטאנו בבעיה שלה איתה בתמורה לכך שהיא תמצא דרך שגרוגו יקבל אימונים שיתאימו לו. השניים עובדים יחד כדי לשחרר את קאלודן כאשר אסוקה נלחמת מול המושלת בעוד ג'ארין נלחם נגד לאנג. טאנו מביסה אלסבת' ועם הלייטסייבר שלה צמודה לצווארה היא שואלת את המושלת איפה האדון שלה הגראנד אדמירל ת'ראון. אחרי שהם שחררו את העיר, אסוקה מעניקה לג'ארין את החנית בסקר שהחזיקה אלסבת' ולאחר מכן אומרת לו לטוס עם גרוגו לכוכב טיית'ון ששם הוא ימצא חורבות של מקדש עתיק של הג'דיי. שם הוא יביא גרוגו אל פסגת ההר ויעמיד אותו על "אבן הראייה" והילד יחליט על גורלו ואם יצור קשר עם הכוח, ייתכן וג'דיי יחוש בזה ויאתר אותו. לאחר מכן אסוקה, דין וגרוגו נפרדים כל אחד לדרכו. זמן מה לאחר מכן, אסוקה נוכחת במקדש החדש שלוק סקייווקר הקים במטרה להשגיח ולייעץ לו באימוניו של גרוגו. המנדלוריאן מגיע אל הכוכב בזמן ללא ידיעתו של גרוגו ופוגש את אסוקה במטרה להביא לגרוגו מתנה עבורו, שריון קטן מבסקאר. אסוקה ייעצה לו שלא יפגוש את גרוגו כי זה יפגע באימוניו כג'דיי מאחר ששניהם נקשרו זה לזה וקשר כזה אסור כג'דיי. המנדלוריאן הסכים בלית ברירה ואסוקה אמרה שתביא את המתנה במקומו. אסוקה מציגה בפני לוק את המתנה והוא אומר לה שהוא לא בטוח אם גרוגו באמת מחייב את עצמו להתאמן בדרך הג'דיי ואסוקה אמרה לו שהוא מזכיר לה מאוד את אביו כשהיא הייתה התלמידה שלו והוסיפה שעל לוק לבטוח באינסטינקטים שלו כדי לפתור את הדילמה הזאת ולאחר מכן עזבה את הכוכב.
הערות שוליים

↑  Bankhurst, Adam (May 9, 2022). Ahsoka, the Original Disney+ Star Wars Series, Has Officially Begun Production. IGN. Retrieved May 9, 2022
אלנה דה לה גרזה

| --- | --- |

 לידה:  18 ביוני 1976 (בת 48) קולומבוס, אוהיו, ארצות הברית ארצות הברית 
 מדינה:  ארצות הברית 
 השכלה:  אוניברסיטת טקסס באל פאסו   Coronado High School
 תקופת הפעילות:  מ-1999 
 מספר צאצאים:  2 
 www.alanadelagarza.com
 
אלנה דה לה גרזה (באנגלית: Alana de la Garza; נולדה ב-18 ביוני 1976) היא שחקנית אמריקאית. היא ידועה בתפקידיה בתור קוני רובירוזה בסדרת הטלוויזיה "חוק וסדר" של NBC בארבע העונות האחרונות שלה עד 2010, חוק וסדר: לוס אנג'לס עד סיום התוכנית ב-2011, וב"חוק וסדר: מדור מיוחד". היא גם גילמה את מריסול דלקו-קין ב"CSI: מיאמי". ב-2014 וב-2015, היא כיכבה בתור הבלשית ג'ו מרטינז בסדרה "Forever". מ-2016 עד 2017, היא שיחקה בסדרה "מחשבות פליליות: מעבר לגבולות" בתור הסוכנת המיוחדת קלרה סגר. בשנת 2019, היא החלה לככב בתור איזבל קסטילו בסדרה "FBI", תפקיד אותו מבצעת גם בסדרת הספין-אוף "FBI: המבוקשים ביותר".
ראשית חייה

דה לה גרזה נולדה בקולומבוס, אוהיו, לאב ממוצא מקסיקני-אמריקאי ולאם אירית-אמריקאית. היא גדלה באל פאסו, טקסס, ארצות הברית.
היא זכתה בתואר "מיס פוטוגנית" בתחרות מלכת היופי המקומית של מיס אל פאסו, ארצות הברית. בהמשך היא הפכה למורה לתלמידים עם צרכים מיוחדים ונרשמה לאוניברסיטת טקסס באל פאסו, היא למדה פיזיותרפיה ועבודה סוציאלית.
לאחר סיום הלימודים, היא קיבלה כמה תפקידים קטנים כשגרה באורלנדו, פלורידה, ולאחר מכן עברה לניו יורק.
קריירה

בשנת 2001, היא הופיעה בקליפ לשיר " Ain't Nothing 'bout You " של ברוקס אנד דאן. היא הופיעה גם בקליפ " All or Nothing " שיצא על ידי להקת הבנים O-Town ב-2001.
בהמשך החלה לשחק כרוזה סנטוס באופרת הסבון "כל ילדיי", תפקידי אורח ב"שני גברים וחצי", "מכושפות", "ג'אג", ו"לאס וגאס". היא כיכבה בתור מריה בסדרת הטלוויזיה קצרת המועד "ההר". בשנת 2006, היא כיכבה ב-"Mr. Fix-It" בכיכובו של דייוויד בוריאנז. היא גם שיחקה כקריפטונית מרושעת (אתיר) בפרק הבכורה של עונה 5 של "סמולוויל" וגילמה את התפקיד החוזר של מריסול דלקו קיין בסדרת הטלוויזיה "CSI: מיאמי". היא הופיעה פעמיים בגלריה המקוונת של כתב העת מקסים.
בשנת 2006, היא הצטרפה לצוות השחקנים של "חוק וסדר" של NBC במהלך הפרק הראשון של עונה 17, בתפקיד עוזרת התובעת המחוזי קוני רובירוזה. הופעתה בתוכנית זכתה לשבחים רבים על ידי המבקרים. בשנת 2007, היא זכתה במועמדות ל"שחקנית המשנה הטובה ביותר - טלוויזיה" על ידי פרסי אימג'ן. לאחר מכן בשנת 2008, היא הייתה מועמדת לפרס ALMA כ"שחקנית משנה מצטיינת בסדרת טלוויזיה דרמה". מאוחר יותר באותה שנה, היא גרפה "פרס אימפקט" על "ביצועים יוצאי דופן בסדרת טלוויזיה דרמטית" על ידי קואליציית המדיה ההיספנית הלאומית.
דה לה גרזה גילמה את עוזרת התובע המחוזי (לימים התובעת המחוזית) רובירוזה בארבע העונות האחרונות של חוק וסדר, תפקיד ששיחקה גם בספין-אוף קצר המועד חוק וסדר: לוס אנג'לס (2011). ב-2014 היא התארחה בפרק של "חוק וסדר: מדור מיוחד" בתור קוני רובירוזה. רובירוזה, שעזבה לאחרונה את משרד התובע המחוזי בלוס אנג'לס, היא כעת תובעת פדרלית, העומדת בראש כוח משימה משותף לסחר במין של קטינים. הופעת האורח שלה שודרה לראשונה ב-22 בינואר 2014. זוהי, עד היום, הופעתה האחרונה בזכיינית.
ביולי 2011, דה לה גרזה שחזרה את תפקידה כמריסול דלקו קיין, בבכורה של עונה 10 של CSI: מיאמי.
בפברואר 2012, היא לוהקה לתפקיד ראשי בפיילוט הדרמה הרפואית "Do No Harm" בה היא גילמה את ד"ר לנה סוליס, נוירולוגית.
ביוני 2012, דה לה גרזה צורפה לצוות השחקנים של "Are You Here", סרט הבכורה של היוצר של מתיו ויינר.
בשנים 2014–2015 היא כיכבה כבלשית המשטרה ג'ו מרטינז בסדרת הטלוויזיה "Forever". בספטמבר 2015, היא החלה בתפקיד חוזר כראש חדש לביטחון המולדת בסדרה "סקורפיון". היא הופיעה ב"מחשבות פליליות: מעבר לגבולות" יחד עם גארי סיניז.
בשנת 2019 היא לוהקה לעונה השנייה של הסדרה "FBI" בתור איזבל קסטיל.
חיים אישיים

דה לה גרזה התחתנה עם החבר שלה משכבר הימים, מייקל רוברטס, סופר, ב-31 במאי 2008, באורלנדו, פלורידה. יש להם בן ובת.
פילמוגרפיה > בקולנוע

| שנה | שם הסרט | תפקיד | הערות |
| --- | --- | --- | --- |
| 2002 | כיפוף את כל הכללים | אישה מזמינה זריקות |  |
| 2004 | אל סגונדו | דליציה |  |
| 2005 | מר דרמטי | גברת דרמטי | סרט קצר |
| 2006 | מר תקן את זה | סופיה |  |
| 2013 | האם את כאן | ויקטוריה ריולובוס |  |
פילמוגרפיה > טלוויזיה

| שנה | שם התוכנית | תפקיד | הערות |
| --- | --- | --- | --- |
| 1999 | מורטל קומבט: כיבוש | אלה | פרק: "אמיתות מעוותות" |
| 2001 | כל הילדים שלי | רוזה סנטוס מס' 2 | תפקיד חוזר |
| 2003 | ג'אג | מריה אלנה | פרק: "רשת סבוכה: חלק 2" |
| 2003 | לאס וגאס | שלי | פרק: "יתרונות וחסרונות" |
| 2004 | שני גברים וחצי | קריסטל | פרק: "לא מרחרח, לא וואו" |
| 2004–2005 | ההר | מריה סראנו | סדרה רגילה; 13 פרקים |
| 2005 | סמולוויל | אתיר | פרק: "הגעה" |
| 2005 | מכושפות | סילביה | פרק: "מכשפות בית נואשות" |
| 2005–2011 | CSI: מיאמי | מריסול דלקו | 12 פרקים |
| 2006 | ספר דניאל | ג'סי גילמור | 3 פרקים |
| 2006–2010 | חוק וסדר | קוני רובירוזה | 85 פרקים |
| 2011 | חוק וסדר: לוס אנג'לס | קוני רובירוזה | 8 פרקים |
| 2012 | NCIS: לוס אנג'לס | דיאן דאנרוס | פרק: "שותפים" |
| 2012 | תקווה קטלנית | ג'ואן קונורס | סרט טלוויזיה |
| 2012 | רווקות | ניקולט | פרק: "עסק הידידות" |
| 2013 | אל תפגע | ד"ר לנה סוליס | 13 פרקים |
| 2014 | חוק וסדר: מדור מיוחד | קוני רובירוזה | פרק: "התמוטטות ג'רזי" |
| 2014–2015 | פוראבר | ג'ו מרטינז | 22 פרקים |
| 2015 | צוות עקרב | אדריאנה מולינה | 3 פרקים |
| 2016–2017 | מחשבות פליליות: מעבר לגבולות | קלרה סגר | 26 פרקים |
| 2017 | מחשבות פליליות | קלרה סגר | פרק: "ספנסר" |
| 2018 | Chiefs |  | סרט טלוויזיה |
| 2019–הווה | FBI | איזבל קסטיל | תפקיד אורח (עונה 1); תפקיד ראשי (עונה 2–הווה) |
| 2020–2024 | FBI: המבוקשים ביותר | איזבל קסטיל | 14 פרקים |
| 2020–הווה | ה-FBI ללא הסיווג | עצמה | מספרת |
| 2021 | FBI: אינטרנשיונל | איזבל קסטיל | תפקיד חוזר |
הערות שוליים

↑  Beale, Lewis. "Alana de la Garza: Legally Latina". nydailynews.com. אורכב מ-המקור ב-25 במרץ 2020. נבדק ב-2019-09-11. {{cite news}}:  (עזרה)
↑  "Alana De La Garza". NBC.com. אורכב מ-המקור ב-21 במרץ 2008. נבדק ב-28 בפברואר 2015. {{cite web}}:  (עזרה)
↑  Profile (אורכב 12.01.2015 ב Archive.today), elpasotimes.com; accessed February 28, 2015.
↑  "Murder, They Wrote". The New York Times. 11 בפברואר 2007. נבדק ב-10 בדצמבר 2016. {{cite web}}:  (עזרה)
↑  Profile, imdb.com; accessed February 28, 2015.
↑  National Hispanic Media Coalition (אורכב 05.02.2009 בארכיון Wayback Machine)
↑  "Scoop: Alana De La Garza Brings Law & Order's Connie to SVU — But With a Twist". TV Line. 28 באוקטובר 2013. נבדק ב-28 בפברואר 2015. {{cite web}}:  (עזרה)
↑  Adam Bryant (29 ביולי 2011). "CSI: Miami Scoop: Alana De La Garza Returns for the Season Premiere". TVGuide.com. נבדק ב-2 בדצמבר 2015. {{cite web}}:  (עזרה)
↑  Americ Ngwije. "First Photos: CSI: MIAMI "Countermeasures" Season 10 Premiere With Alana De La Garza - TV Equals". TV Equals. נבדק ב-2 בדצמבר 2015. {{cite web}}:  (עזרה)
↑  "Alana De La Garza Promo Pictures CSI Miami Season 10". MediaDB. נבדק ב-2 בדצמבר 2015. {{cite web}}:  (עזרה)
↑  "Pilot Season: 'Law & Order's Alana De La Garza Scrubs In to NBC's 'Do No Harm'", tvguide.com; accessed February 28, 2015.
↑  Kate Stanhope (10 במאי 2012). "NBC Orders Jekyll and Hyde Drama Do No Harm, Mystery Infamous to Series". TVGuide.com. נבדק ב-2 בדצמבר 2015. {{cite web}}:  (עזרה)
↑  "Movie Casting Roundup", deadline.com; accessed February 28, 2015.
↑  Goldberg, Lesley (8 במאי 2014). "ABC Orders 'How to Get Away With Murder,' 'Black-ish,' 'American Crime,' 'Selfie,' 'Galavant,' More to Series". The Hollywood Reporter. נבדק ב-14 במאי 2014. {{cite news}}:  (עזרה)
↑  Andreeva, Nellie (2015-06-23). "Alana De La Garza To Recur On 'Scorpion'". Deadline (באנגלית). נבדק ב-2019-10-01.
↑  Petski, Denise (2015-07-17). "Alana De La Garza & Annie Funke Join 'Criminal Minds: Beyond Borders'". Deadline (באנגלית). נבדק ב-2019-10-01.
↑  Andreeva, Nellie (2019-07-09). "Alana de la Garza Moves From 'FBI: Most Wanted' To 'FBI', Will Continue To Recur On Spinoff Series For CBS". Deadline (באנגלית). נבדק ב-2019-10-01.
↑  "AlanaDeLaGarza". alanadelagarza.com. נבדק ב-2 בדצמבר 2015. {{cite web}}:  (עזרה)
↑  Conversations in Hollywood (אורכב 25.09.2008 בארכיון Wayback Machine), orlandosentinel.com; accessed February 28, 2015.
↑  "EXCLUSIVE: Alana De La Garza Has Her Baby!". Latina. 6 באוקטובר 2010. אורכב מ-המקור ב-8 באוקטובר 2010. נבדק ב-6 באוקטובר 2010. {{cite web}}:  (עזרה)
↑  de la Garza, Alana (13 ביוני 2013). "due 7/10 but my son was two weeks early:) I'm thinking late June... Final countdown! Yeaa!". Twitter. נבדק ב-1 ביוני 2013. {{cite web}}:  (עזרה)
↑  Hernandez, Lee (14 ביולי 2013). "Alana De La Garza Welcomes Daughter Liv Elena". People. נבדק ב-15 ביולי 2013. {{cite news}}:  (עזרה)
| --- | --- |
בקרת זהויות :  BnF: cb170355966 (data)  ISNI: 0000 0001 3912 2599  LCCN: no2011164130  NTA: 398123748  VIAF: 187391367   WorldCat (עם VIAF): 187391367
מתנות לאביונים

קופות צדקה עבור מתנות לאביונים
חיילי צה"ל מחלקים מתנות לילדים בסיכון ועוזרים להם להתכונן לחג.
מתנות לאביונים היא אחת מהמצוות הנוהגות בחג פורים, והיא חלה על גברים ונשים כאחד. המצווה מחייבת כל אדם להעניק מתנות במהלך החג לשני אביונים לפחות מתנה אחת לפחות לכל אחד.
מקור המצווה

מקור המצווה במגילת אסתר, באיגרת שכתב מרדכי היהודי ליהודים הגרים בכל מדינות המלך אחשוורוש:
וַיִּכְתֹּב מָרְדֳּכַי אֶת הַדְּבָרִים הָאֵלֶּה, וַיִּשְׁלַח סְפָרִים אֶל כָּל הַיְּהוּדִים אֲשֶׁר בְּכָל מְדִינוֹת הַמֶּלֶךְ אֲחַשְׁוֵרוֹשׁ, הַקְּרוֹבִים וְהָרְחוֹקִים. לְקַיֵּם עֲלֵיהֶם לִהְיוֹת עֹשִׂים אֵת יוֹם אַרְבָּעָה עָשָׂר לְחֹדֶשׁ אֲדָר וְאֵת יוֹם חֲמִשָּׁה עָשָׂר בּוֹ, בְּכָל שָׁנָה וְשָׁנָה. כַּיָּמִים אֲשֶׁר נָחוּ בָהֶם הַיְּהוּדִים מֵאוֹיְבֵיהֶם, וְהַחֹדֶשׁ אֲשֶׁר נֶהְפַּךְ לָהֶם מִיָּגוֹן לְשִׂמְחָה וּמֵאֵבֶל לְיוֹם טוֹב, לַעֲשׂוֹת אוֹתָם יְמֵי מִשְׁתֶּה וְשִׂמְחָה וּמִשְׁלוֹחַ מָנוֹת אִישׁ לְרֵעֵהוּ וּמַתָּנוֹת לָאֶבְיוֹנִים.
לפי התיאור במגילת אסתר, ראשיתו של חג פורים הייתה בחגיגות ניצחון ספונטניות בעקבות ניצחון היהודים בשושן הבירה ובכל ערי ממלכת פרס, ולאחר שסוכלה מזימתו של המן להשמיד את יהודי הממלכה. רק שנה לאחר הניצחון ביקש מרדכי לעגן את החגיגה כאירוע שנתי, ואז הוסיף למנהגי החג גם הענקת מתנות לאביונים. בעקבות דרישת מרדכי נקבעה המצווה המחייבת, הענקת מתנה לשני נזקקים לפחות.
מדיני המצווה

בתלמוד הבבלי מדייק רב יוסף שישנו חיוב לשלוח שתי "מתנות" לשני אביונים, מן הריבוי בפסוק "מתנות" (לפחות שתיים) "לאביונים" (לפחות שניים). בעקבותיו פוסק הרמב"ם:
וחייב לחלק לעניים ביום הפורים, אין פחות משני עניים; נותן לכל אחד מתנה אחת, או מעות או מיני תבשיל או מיני אוכלין, שנאמר "ומתנות לאביונים" - שתי מתנות לשני עניים. ואין מדקדקין במעות פורים, אלא כל הפושט ידו ליטול, נותנין לו; ואין משנין מעות פורים, לצדקה אחרת.
הפוסקים דנו בכמות הכסף שעל אדם לתת לעני ביום הפורים; יש שאמרו שמספיק לתת פרוטה אחת לכל עני, היינו סכום כסף מינימלי. דעה אחרת היא שיש לתת לכל אחד מהעניים כסף בכמות שניתן לקנות איתה מנה לאכילה. במקרה שאדם לא מצא עני לתת לו, יכול להפריש סכום לתת לעני שימצא, גם אם יתן בפועל רק לאחר החג.
זמן חיוב המצוה הוא ביום שבו קוראים את המגילה, ולכן כאשר לא קוראים את המגילה בפורים עצמו (כמו למשל בפורים משולש) מחלקים את המתנות לאביונים ביום י"ד, שבו קוראים את המגילה. הסיבה לכך היא ”מפני שעיניהם של עניים נשואות למקרא מגילה”.
חשיבות המצווה

הרמב"ם כותב בספרו כי מצווה זו היא החשובה מבין מצוות חג הפורים:
מוטב לאדם להרבות במתנות אביונים, מלהרבות בסעודתו ובשלוח מנות לרעיו; שאין שם שמחה גדולה ומפוארה, אלא לשמח לב עניים ויתומים ואלמנות וגרים, שהמשמח לב האמֵללים האלו דומה לשכינה, שנאמר: "כִּי כֹה אָמַר רָם וְנִשָּׂא, שֹׁכֵן עַד וְקָדוֹשׁ שְׁמוֹ--מָרוֹם וְקָדוֹשׁ, אֶשְׁכּוֹן; וְאֶת-דַּכָּא, וּשְׁפַל-רוּחַ, לְהַחֲיוֹת רוּחַ שְׁפָלִים, וּלְהַחֲיוֹת לֵב נִדְכָּאִים." (ישעיהו נז, טו).
ראו גם

מקרא מגילה
משלוח מנות
סעודת פורים
בובת המן
לקריאה נוספת

הלכות מתנות לאביונים בקיצור שולחן ערוך
הערות שוליים

↑  תלמוד בבלי, מסכת מגילה, דף ז', עמוד א'
↑  תלמוד בבלי, מסכת מגילה, דף ד', עמוד ב'
| פורים |
| --- | --- | --- |
| מצוות החג | מקרא מגילה • מתנות לאביונים • משלוח מנות • סעודת פורים ושתיית יין בפורים • פרסום הנס |  |
| מנהגים | משנכנס אדר מרבין בשמחה • זכר למחצית השקל • אוזן המן • התחפשות  • רעשן • בובת המן |  |
| מגילת אסתר | אישים במגילה: אחשוורוש • ושתי • ממוכן • המן • עשרת בני המן • זרש • בגתן ותרש • מרדכי היהודי • אסתר • חרבונה • אבגתא • התך • הגי תוספות למגילת אסתר • חלום מרדכי • תרגומי מגילת אסתר לארמית • היעדרותו של אלוהים ממגילת אסתר • מדרש אבא גוריון |  |
| תפילות ופיוטים | למנצח על אילת השחר • על הנסים • ברכת הרב את ריבנו • אשר הניא • ויאהב אומן ("קרובץ לפורים") • מי כמוך ואין כמוך • קוראי מגילה |  |
| שירים | ליהודים הייתה אורה ושמחה וששון ויקר • חג פורים (שיר) • אני פורים • ליצן קטן נחמד • תן כתף • ככלות ייני • רשימת שירים ופיוטים לפורים • פיוטים ושירים נוספים |  |
| שמחת פורים | פורים שפיל • רב פורים • עדלאידע • ליל שיכורים • פרודיות לפורים |  |
| מאכלים | אוזן המן • פזואלוס • פלודן • קרפלך • מקרוט • ספרא (מאפה) |  |
| שונות | עיר מוקפת חומה מימות יהושע בן נון • בן עיר שהלך לכרך ובן כרך שהלך לעיר • פורים משולש • פורים קטן • תענית אסתר • פרשת זכור • מצוות זכירת מעשה עמלק • מחיית זכר עמלק • מסכת מגילה • סעודת אסתר • פורים שני • קבר אסתר ומרדכי |  |
חגי ישראל ומועדיו
מודיעין ממקורות גלויים

מודיעין ממקורות גלויים (באנגלית, "Open Source Intelligence"; בראשי תיבות OSINT; ולעיתים בעברית "אוסינט") הוא תחום של עיבוד מידע הכולל איתור, בחירה ואיסוף מידע ממקורות גלויים לציבור הרחב, וניתוחו או עיבודו לכדי מידע שימושי כמודיעין צבאי-מדיני או כמודיעין עסקי.
מקורות גלויים למודיעין

אוסינט כולל תחום רחב של מידע ומקורות מידע:
תקשורת המונים – עיתונים, מגזינים, שידורי רדיו וטלוויזיה.
קהילות אינטרנט ומידע הנוצר על ידי משתמשים ברשת האינטרנט – אתרי פורומים, אתרים לאחסון סרטי וידאו, רשתות חברתיות, אתרים מבוססי ויקי, בלוגים וכדומה.
מידע ציבורי – דו"חות ממשלתיים, מידע רשמי כגון תקציבים ונתונים דמוגרפיים, פרוטוקולים של ישיבות ממשלתיות, פרוטוקולי דיונים בבתי נבחרים, מסיבות עיתונאים, נאומים, אזהרות המשודרות לכלי שיט ולכלי טיס, דו"חות של סכנות סביבתיות, מכרזים ממשלתיים ועוד.
תצפית ודיווח – דיווחי חובבי תעופה, דיווחי קשבי רדיו ולוויינים, תמונות לוויין המצויות ברשת האינטרנט, וכדומה.
מקורות מקצועיים ואקדמיים – כנסים מקצועיים, סימפוזיונים פומביים, אגודות מקצועיות, מאמרים מדעיים וכדומה.
מידע גאו-מרחבי גלוי – מפות, אטלסים, תוכניות נמלים ושדות תעופה, מידע אווירונאוטי, מידע בתחום הניווט בים ומידע גאודזי.
עבודת מודיעין ממקורות גלויים, שלא כמו מחקר באופן כללי, מיישמת תהליך עבודת מודיעין על מקורות גלויים במטרה לספק מידע אמין ומדויק לצורך תמיכה בקבלת החלטה בשאלה מוגדרת על ידי אדם או גוף מסוימים.
שיטות איסוף ממקורות גלויים

מספר שיטות מקובלות לאיסוף נתונים ממקורות גלויים כוללות:
מודיעין מרשתות חברתיות – תת-תחום של מודיעין ממקורות גלויים, מתייחס לאיסוף מודיעין על ידי צפייה וניתוח של פרופיל הנבדק ופעילותו.
כרייה וגרידת נתונים ממקורות גלויים כמו מנועי חיפוש ומאגרי מידע.
בדיקת רישומים ציבוריים – שיטת איסוף שמשמשת בעיקר למודיעין עסקי כוללת צפייה ברישומים הזמינים לציבור מתוקף חופש המידע.
דוגמה למודיעין ממקור גלוי

אחד המשתמשים ברשת טוויטר הדגים כיצד ניתן לעבד מידע גלוי על מנת לאתר כתובת מגורים של אדם. הוא השתמש במספר פריטי מידע שפורסמו ברשת: האדם פרסם שמדובר בבית בן שלוש קומות בשכונה בעיר לוון שבבלגיה, וכן פרסם תמונה של הנוף הנשקף מסלון הבית.
על סמך התמונה ניתן להסיק שכנראה מדובר בבית שורה. בעיון במפת השכונה בעיר לוון ניתן לאתר אזורים עם בתים פרטיים ובריכות שחייה, שאינם מתאימים לתיאור וניתן לשלול אותם. כעת מתמקדים באזור המרכז, שבו נמצאים בתי שורה צרים ובני כמה מפלסים, ומנסים לאתר חצר שאינה חצר פנימית במבנה. שלב זה מצמצם את המרחב לשני מקטעים בלבד במפה.
לאחר צמצום האפשרויות, בוחנים פרטים כמו שורת העצים בצד המרוחק של התצלום והיעדרה של טרמפולינה בחצר. פרטים אלה משאירים רק אפשרות אחת לכתובת המגורים. כדי לאמת את הכתובת, משתמשים בגוגל תצוגת רחוב, משווים עם הצילום, ומקבלים את חזית הבניין עם הכתובת המדויקת.
איסוף מודיעין ממקורות גלויים

עיתונאים מורשים האוספים מידע ממקורות גלויים זוכים להגנה בחיפוש מענה לשאלות מוגדרות ובניהול מחקר על בסיס אותו מידע. למרות זאת, עיתונאים זרים נכלאו לא אחת, ואף הוצאו להורג על שעסקו באיסוף מודיעין ממקורות גלויים. איסוף מידע ממקורות גלויים בידי אנשים פרטיים למטרותיו של גוף ביון זר כרוך בעבירה פלילית של ריגול ברוב מדינות העולם. כאשר מאתרים אזרח זר העוסק באיסוף מודיעין ממקורות גלויים עבור שירותי הביון של מדינתו, הדבר מסתיים לעיתים קרובות בגירושו בחזרה למדינתו, דבר העלול לגרום להרעת היחסים המדיניים בין שתי המדינות.
בטבח שבעה באוקטובר, קרב מוצב נחל עוז הוכרע בתוך דקות ספורות הודות לשימוש במודיעין ממקורות גלויים. ארגון הטרור חמאס הגדיר את מוצב נחל עוז כמטרה מרכזית, ופרק שלם במסמך "חומות יריחו" מפרט את תוכנית הפשיטה על המוצב. חמאס אסף חומר מודיעיני רב אותו הוא ליקט מהרשתות החברתיות, והוא כלל מאות תמונות וסרטונים שחיילים הפיקו במשך הזמן בהימצאם במחנה. בין היתר ידע חמאס היכן כל חייל ישן, היכן החמ"ל, מגורי המפקדים והמיגוניות של כל מחלקה ויחידה בבסיס. הוא הכיר את שגרת המחנה וידע עד רמת החייל הבודד במוצב מי חמוש ומי לא. כמו כן הכיר את הפרצות בגדר, את זמני הסיורים של חטיבת גולני במרחב ואת זמני ההגעה של כוחות התגבור. על אחד המחבלים נמצאה מפה מדויקת של המוצב שנבנתה בהתאם למידע שהגיע לרשתות החברתיות על ידי חיילים. חמאס אף בנה בעזה מודל של המוצב והתאמן עליו, והבין כי מרגע תחילת המתקפה יש לו 15 דקות להכריע את קו ההגנה ההיקפי של המוצב.
ראו גם

יחידת חצב
לקריאה נוספת

אפרים לפיד, לוחמי הסתר - המודיעין הישראלי מבט מבפנים, ידיעות ספרים, 2017, עמ' 96–99.
הערות שוליים

↑   ציוץ של הראל דן ברשת החברתית אקס (טוויטר), 27 בנובמבר 2021.
↑  אבי אשכנזי, ‏תחקיר צה"ל על הקרב בנחל עוז: מוצב גולני הוכרע תוך 15 דקות, באתר מעריב אונליין, 3 במרץ 2025
| --- | --- |
בקרת זהויות :  NLI: 987007547115705171  LCCN: sh2006001992
בית חשמונאי (יישוב)

| --- | --- |

מדינה: ישראל ישראל
מחוז: המרכז
מועצה אזורית: גזר
גובה ממוצע: ‎102 מטר
תאריך ייסוד: 1972
סוג יישוב: יישוב 2,000‏–4,999 תושבים
נתוני אוכלוסייה לפי הלמ"ס לסוף דצמבר 2024 (אומדן)
  - אוכלוסייה: 2,172 תושבים
    - מתוכם, תושבי ישראל: 2,168 תושבי ישראל
    - שינוי בגודל האוכלוסייה: ‎+0.4% בשנה
 מפת מיקום  מפה דינמית   (למפת גוש דן מוגדלת) בית חשמונאי(למפת גוש דן רגילה) בית חשמונאי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית חשמונאי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית חשמונאי31°53′19″N 34°55′07″E﻿ / ﻿31.8887438128885°N 34.9185271869824°E﻿ / 31.8887438128885; 34.9185271869824  heמפת היישובים של מועצה אזורית גזר באדום - בית חשמונאי בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

בניין המועצה האזורית גזר, המצוי בתחומי היישוב
בתים ביישוב
בֵּית חַשְׁמוֹנַאי הוא יישוב קהילתי באזור השפלה, הממוקם כ־5 קילומטרים דרומית־מזרחית לרמלה, מדרום לקילומטר ה־9 בכביש 424 מלטרון למחלף נשרים, צמוד למושב עזריה שממערב לו ולקיבוץ גזר שמדרום לו. היישוב שייך למועצה אזורית גזר.